BONITAČNÝ PORIADOK BRIARD KLUBU

*1.Všeobecné ustanovenia*

1.1.  Bonitačný poriadok slúži ako predpis na vykonávanie bonitácie pri zaraďovaní psa alebo suky plemena briard do chovu.

1.2.  Detailne popisuje spôsob posúdenia povahy briarda ako pracovného, ale súčasne aj spoločenského psa.

1.3.  Môže byť upravovaný podľa smerníc alebo odporúčaní  Union des clubs européens du Briard (U.C.E.B.) po schválení členskou schôdzou.

*2.Základné ustanovenia*

2.1.   Bonitácia je akciou organizovanou Briard klubom za účelom posúdenia a zaradenia jedincov do chovu.

2.2.   Bonitáciu organizuje Briard klub prípadne iná poverená organizácia.

2.3.   Termíny konania bonitácií sú určené plánom činnosti, schváleným na členskej schôdzi a musia byť zaradené do kalendára kynologických podujatí SPZ.

2.4.   Výbor klubu ( resp. poverený organizátor ) žiada min. jeden mesiac pred konaním bonitácie SKJ o delegovanie rozhodcu pre posúdenie exteriéru, a v prípade potreby aj ZŠK o delegovanie rozhodcu pre posúdenie povahy.

2.5.   Výbor navrhne pre najbližší kalendárny rok zloženie bonitačnej komisie v zložení:

a:) rozhodca pre exteriér

b:) rozhodca pre povahu

c:) poradca chovu

2.6.   Bonitácie sa môže zúčastniť pes alebo suka po dovŕšení veku 18 mesiacov a po splnení všetkých podmienok potrebných na zaradenie do chovu

A;)

b:) posúdenie vyšetrenia RTG DBK  potvrdené na predpísanom tlačive

c:) posúdenie na klubovej ( špeciálnej ) výstave v triede dospelých

d:) úspešne absolvovanie akejkoľvek pracovnej skúšky (podľa skúšobných poriadkov schválených SKJ alebo FCI, výnimku tvoria pracovné poľovné skúšky)

*3Práva majiteľa psa a suky*

3.1.    Prihlásiť psa alebo suku ( ďalej len psa ) na bonitáciu.

3.2.    Obdržať 14 dní pred konaním akcie pokyny od usporiadateľov.

3.3.    Žiadať od bonitačnej komisie vysvetlenie hodnotenia svojho psa.

3.4.    Obdržať kópiu bonitačnej karty so všetkými hodnoteniami a poznámkami

*4.Povinnosti majiteľa psa*

4.1.   V ustanovenom termíne zaslať prihlášku na bonitáciu a uhradiť účastnícky poplatok. Nečlenovia klubu platia dvojnásobok a vzťahujú sa na nich všetky ustanovenia tohto poriadku.

4.2.  Predložiť na bonitáciu originál preukazu o pôvode a veterinárny preukaz s platnými očkovaniami podľa požiadaviek organizátora.

4.3.   Dostaviť sa včas na miesto konania bonitácie.

4.4.   Dodržiavať pokyny usporiadateľa a veterinárne predpisy.

4.5.   Zodpovedať za škody spôsobené psom.

4.6.   Pes nesmie mať počas konania bonitácie ostnatý obojok a psovod nesmie používať žiadne donucovacie prostriedky s výnimkou hladkého sťahovacieho koženého, pleteného alebo retiazkového obojka a vodítka.

4.7.   Majiteľ je povinný nahlásiť honcovanie suky pred začiatkom akcie. Suka bude posúdená až po predvedení všetkých účastníkov bonitácie.

4.8.   Zaslať originál preukazu o pôvode psa na plemennú knihu SPZ za účelom preregistrácie do chovu.

*5.Práva usporiadateľa*

5.1.   Požadovať úhradu účastníckeho poplatku do stanoveného termínu.

5.2.   V odôvodnených prípadoch  zrušiť konanie bonitácie. S touto skutočnosťou musí okamžite oboznámiť výbor Briard klubu a jednotlivých účastníkov akcie.

5.3.   Má nárok na úhradu nákladov spojených s prípravou akcie podľa rozpočtu schváleného výborom.

*6.Povinnosti usporiadateľa*

6.1. Zabezpečiť priebeh akcie tak, aby všetci účastníci mali rovnaké podmienky.

6.2. Minimálne 14 dní pred konaním bonitácie zaslať informácie a pokyny účastníkom bonitácie

6.3. V spolupráci s bonitačnou komisiou riešiť sťažnosti účastníkov akcie.

6.4. Zabezpečiť dostatočný počet kvalifikovaných pomocníkov na prevedenie bonitácie.

6.1. Na akciu zabezpečiť veterinárnu službu.

6.2. Uhradiť delegovaným rozhodcom cestovné a odmenu podľa predpisov  SKJ.

*7.Bonitačná komisia*

7.1.  Bonitačná komisia je trojčlenná a skladá sa z

a:) rozhodcu pre exteriér

       b:) rozhodcu pre povahu

       c:)poradcu chovu, prípadne povereného chovateľa.

           Jedna osoba nemôže v rámci bonitačnej komisie zastávať dve a viac funkcií.

7.2.  Bonitačná komisia nemôže posúdiť psa, ktorého majiteľ alebo rodinný príslušník je členom komisie.

7.3.  Bonitačná komisia je povinná na požiadanie zdôvodniť majiteľovi hodnotenie psa.

7.4.  Bonitačná komisia je povinná podať písomnú správu o priebehu akcie s pripomienkami a návrhmi na výbor BK prostredníctvom usporiadateľom.

7.5.  Bonitačná komisia je povinná postúpiť výboru Briard klubu sťažnosti majiteľa psa na svoju činnosť. Písomný zápis odovzdá sťažovateľovi, ktorého prílohou je aj správa o konaní akcie.

7.6.  Bonitačná komisia je povinná na základe bonitačnej karty zapísať do preukazu o pôvode psa výsledok bonitácie ( okrem bodu c )

a)      splnil podmienky do chovu a je zaradený

b)      nesplnil podmienky do chovu a je vyradený

c)      nezaradený

  Pri hodnotení „nezaradený“ môže pes bonitáciu opakovať a nezapisuje sa do

 preukazu o pôvode.

*8.Popis priebehu bonitácie*

8.1.   Bonitácia sa skladá z posúdenia exteriéru a povahového testu. Hodnotenie povahy psa prebieha už počas hodnotenia exteriéru.

8.2.   Priebeh povahového testu musí byť čo najbližší podmienkam bežného verejného života.

*9.Hodnotenie exteriéru a povahového testu*

9.1.     Hodnotenie exteriéru prebieha rovnako ako na výstavách, s doplnením merania proporcií psa, dĺžky, výšky a s podrobnejším popisom jedinca. Počas tejto prehliadky pes nesmie prejaviť strach alebo agresivitu.

9.2.     Priebeh povahového testu:

I. etapa:

Prebieha už počas posúdenia exteriéru psa a pri meraní.

K psovodovi a psovi, voľne sa pohybujúcemu na vodítku, sa priblíži osoba s priateľským prejavom. V kľudnom rozhovore, po ktorom nasleduje pohladenie psa sa osoba vzdiali. Psovod so psom následne prejde skupinou osôb so psami, ktorí sa venujú bežnej činnosti na ulici ( napr. pohyb kočíka s dieťaťom, zohnutá osoba, osoba čítajúca noviny, opodiaľ prášenie kobercov apod. ). Odstup jednotlivých osôb od psa musí byť min. 70 cm, odstup psov v skupinke od hodnoteného psa musí byť min. 120 cm. Po prechode skupinou osôb zaznejú dva výstrely z pištole raže 6-9 mm zo smeru, do ktorého ide psovod a pes, zo vzdialenosti min. 30 m .

                     II. etapa:

Pes je uviazaný na vodítku dlhom cca. 3-5 m  bez prítomnosti majiteľa, ktorý je mimo zorného poľa psa. Okolo psa sa rozostúpi skupina osôb, ktorá po prvý krát pomalým krokom zovrie psa do vzdialenosti cca 1 m od psa. Druhý krát sa situácia zopakuje, avšak pohybujúca sa skupina sa priblíži výrazne rýchlejším tempom. Ďalším krokom testu je priblíženie sa neznámej osoby s nepriateľským prejavom k psovodovi a psovi, voľne sa pohybujúcemu na vodítku. Pri rozhovore dôjde k ostrej výmene názorov pripomínajúcej hádku. Osoba sa vzdiali min 15 m od psovoda a psa, otočí sa a zaútočí na psa – naznačí úder palicou, nepríde však k fyzickému kontaktu. Po tomto prepade nasleduje opätovne prechod skupinou osôb.

III. etapa:

Na požiadanie majiteľa psa sa tejto etapy zúčastňujú jedinci, ktorí majú zloženú skúšku z výkonu ( SVV1-3, IGP1-3,... ), okrem pastierskych a záchranárskych skúšok. Môžu sa jej zúčastniť aj psy bez zloženej skúšky z výkonu (SVV1-3,IGP1-3).

Na pokyn rozhodcu pre povahu vybieha figurant odetý do ochranného odevu zo vzdialenosti cca. 25 m, krátko vydráždi psa a odbieha do vopred určeného smeru. Keď je pes asi v polovičnej vzdialenosti od figuranta dáva rozhodca povel na útok na psa ( figurant sa otočí a s hlasovým prejavom a náznakmi úderov palice útočí na psa ). Po zadržaní figuranta nasledujú náznaky úderov na psa. Na pokyn rozhodcu ide psovod pre psa.

9.3.   Hodnotenie povahového testu:

I. etapa:

Správanie sa psa je hodnotené známkami 1 – 5 v poradí:

1 – strach – predvedeného psa nie je možné posúdiť pri prehliadke exteriéru, napáda osoby aj pri rozhovore majiteľa s hodnotiacim

2 – prejav čiastočnej bojazlivosti

3 – sebavedomý, vyrovnaný jedinec

4 – naznačuje možnosť rýchleho útoku z neistoty

5 – agresívny, nie je možné psa posúdiť a prísť do kontaktu

II. etapa:

Správanie psa sa hodnotí ako v prvej etape známkami 1 – 5 v poradí:

1 – strach jedinca pri naznačení útoku

2 – strach pri útoku, ale prejav agresivity počas odchodu útočníka, pri prechode skupinou osôb neprejavuje strach ani agresivitu

3 – vyrovnaný a sebavedomý jedinec s aktívnym útokom na osobu, vyrovnaný pri prechode skupinou osôb

4 – aktívny pri útoku na osobu, pri prechode cez skupinu naznačuje vyšší záujem o osoby a psov ( mierna agresivita )

5 – cholerický typ, útočí aj na osoby v skupine bez toho, aby ho ohrozovali

III. etapa:

Správanie psa sa hodnotí podľa predpísaného hodnotenia skúšky z výkonu ( hodnotenie cvikov samostatnej práce psa a odolnosti bez započítania hodnotenia za prevedenie cvikov púšťania = 35 bodov ) známkami 1 – 5 v poradí:

1 – pri skúške 0 – 7 bodov

2 – pri skúške 8 – 12 bodov

3 – pri skúške 13 – 19 bodov

4 – pri skúške 20 – 26 bodov

5 – pri skúške 27 – 35 bodov

0 – nezúčastnil sa tretej etapy

Celková známka tvorí trojčíslie bodov všetkých absolvovaných etáp. V prípade absolvovania len dvoch etáp je ako tretie číslo uvedená nula.

I. etapa – známka 1 a 5 vyraďuje z chovu, pes nenastupuje do II. etapy.

II. etapa – známky 1 a 5 oprávňujú k opakovaniu testu povahy na nasledujúcej bonitácii. Nezaradený pes do chovu nedostáva zápis o bonitácii do preukazu o pôvode. Pri opätovnom získaní takéhoto hodnotenia sa pes vyraďuje z chovu.

*10.Záverečné ustanovenia*

Zmeny a prípadné doplnky tohto bonitačného poriadku musia byť schválené členskou schôdzou.

Tento bonitačný poriadok bol schválený členskou schôdzou Briard klubu